stanford-oval/wikipedia huggingface dataset:
Tatun ja Patun Suomi

| Tatun ja Patun Suomi |
| --- | --- |
 Tatun ja Patun Suomi englanniksi.
Kirjailija:  Aino Havukainen ja Sami Toivonen
Kuvittaja:  Aino Havukainen ja Sami Toivonen
Kieli:  suomi
Genre:  lastenkirjallisuus
Kustantaja:  Otava
Julkaistu:  2007
Sivumäärä:  47
ISBN:  978-951-1-21915-6
Sarja: Tatu ja Patu
Edeltävä:  Tatu ja Patu työn touhussa
Seuraava:  Tatun ja Patun outo unikirja
Löydä lisää kirjojaKirjallisuuden teemasivulta
Tatun ja Patun Suomi on Aino Havukaisen ja Sami Toivosen kirjoittama ja kuvittama lastenkirja. Teos on Otavan kustantama. Tatun ja Patun Suomi oli Suomen vuonna 2007 myydyin lasten ja nuortenkirja 112 900 kappaleellaan. Tatun ja Patun Suomi on voittanut vuonna 2007 Finlandia Junior -palkinnon.
Vuonna 2017 julkaistiin Tatun ja Patun päivitetty Suomi. Kirjassa tiedot on päivitetty.
Käännökset

Det här är Finland (ruotsi), Otava 2007
This is Finland (englanti), Otava 2007
Juoni

Alussa kaverukset esittelevät tyypillisen suomalaisen ja näyttävät, kuinka Suomi valmistetaan. Sen jälkeen tutustutaan Suomen hurjaan luontoon. Kirjassa tutustutaan myös ensimmäisiin suomalaisiin sekä Suomen kansalliseepokseen Kalevalaan. Myös Suomen historia ja kieli saavat omat lukunsa.
Kirja sisältää myös kolme TatuPatu-testiä, joissa tutustutaan suomalaisiin erikoisuuksiin: saunaan, ruisleipään ja juhannukseen mökillä.
Tatu ja Patu toimivat myös Suomi-uutisankkureina, vierailevat Virtasilla, esittelevät suomalaisia keksintöjä sekä suurmiehiä ja -naisia. Mukana on myös kertomus Tatun kampanjasta Joulupukin virkaan.
Good Charlotte

| Good Charlotte |
| --- | --- |

 Good Charlotte
Tiedot
Toiminnassa:  1996–
Tyylilaji:  pop-punk, vaihtoehtorock, punk rock, poprock, dance-punk, post-grunge
Kotipaikka:   Waldorf, Maryland, Yhdysvallat
Laulukieli:  englanti
Jäsenet:  Joel Madden, laulu   Benji Madden, rytmikitara, taustalaulu   Billy Martin, soolokitara, koskettimet   Paul Thomas, basso   Dean Butterworth, rummut  
Aiheesta muualla
Kotisivut
Good Charlotte on vuonna 1996 perustettu yhdysvaltalainen pop-punkyhtye. Yhtyeen johtohahmoina toimivat identtiset kaksosveljet Benji ja Joel Madden keksivät yhtyeelleen nimen Carol Beach Yorkin kirjoittamasta satukirjasta Good Charlotte: The Girls of Good Day Orphanage.
Suomessa yhtye saavutti ensimmäisen kerran merkittävää huomiota vuonna 2004 kolmannen levyn ensimmäisellä singlejulkaisulla ”I Just Wanna Live”, joka nousi Suomen radiolistan ensimmäiseksi. Musiikkikanava The Voice toi Good Charlotten esiintymään ensimmäistä kertaa Suomeen 19. maaliskuuta 2007. Yhtye oli konsertoimassa Suomessa myös 3. huhtikuuta 2008 Helsingin vanhassa jäähallissa, ja vuoden 2010 heinäkuussa se esiintyi Helsingin Kulttuuritalolla.
Good Charlotten levyjä on myyty maailmanlaajuisesti yli 10 miljoonaa kappaletta, ja yhtyeen tunnetuimmat kappaleet ovat "Lifestyles of the Rich and Famous", "The Anthem", "I Just Wanna Live", "Keep Your Hands Off My Girl", "The River" ja "Dancefloor Anthem (I Don't Want to Be in Love)".
Historia > Good Charlotte (1998–2001)

Good Charlotte, jonka muodostivat Joel, Benji, Billy, Paul ja Aaron, aloitti soittamalla klubeissa ja baareissa. Pian post-grunge -bändi Lit huomasi heidät. Good Charlotte soitti yhtyeen kiertueella. Tämän jälkeen he soittivat Blink-182:n kanssa. Blink-182 oli juuri päässyt julkisuuteen albuminsa Enema of the State ansiosta. Niinpä suuret levy-yhtiöt kiinnostuivat myös Good Charlottesta, ja bändi kirjoitti sopimuksen Epic Recordsin kanssa vuonna 1999. Debyyttialbumi Good Charlotte julkaistiin vuonna 2000. Philadelphialainen radioasema Y100 soitti "Little Things" -kappaletta jo ennen kuin se oltiin julkaistu singlenä. Kappale sai suuren suosion voittaen aseman jokailtaisen uusien kappaleiden kilpailun 15 kertaa peräkkäin, lyöden suurempia nimiä.
Albumilta julkaistiin kolme singleä vuonna 2001: "Little Things", "The Motivation Proclamation" ja "Festival Song". The Motivation Proclamation oli näistä suosituin. Se pääsi sijalle 65 U.S. Billboard Hot 100 -listalla. Levyn kuudennella raidalla, Complicated, Joel Madden viittaa Eric B. & Rakimin kappaleeseen Eric B. Is President sanoilla "Came in the door/I said it before/I never let the stress get me down no more", verraten kappaleeseen "Eric B. Is President"; "I came in the door/I said it before/I never let the mic magnetize me no more".
Historia > The Young and the Hopeless (2002–2003)

Vuonna 2002 The Young and the Hopeless toi Good Charlotten suuren yleisön suosioon. Läpimurtosingle Lifestyles of the Rich & Famous pääsi sekä pop- että rocklistoille ympäri maailman. Seuraavat singlet albumilta olivat The Anthem, Girls & Boys, The Young & the Hopeless ja Hold On, joka on kannanotto itsemurhia vastaan. Bändi nimesi monta pop-punk -yhtyettä albuminsa vaikuttajiksi, esimerkiksi Sum 41, NOFX ja Green Day.
Rumpali Aaron Escolopio lähti bändistä ennen toisen levyn julkaisua liittyäkseen veljensä bändiin Wakefieldiin. Good Charlotte palkkasi väliaikaisia rumpaleita äänitysten, levynjulkaisun ja kiertueen ajaksi. 2003 bändi otti Chris Wilsonin pysyväksi jäseneksi. Tämän olivat esitelleet heille yhteiset ystävät The Usedissa.
The Young and the Hopeless myi lopulta tripla-platinaa eli kolme miljoonaa kopiota. Albumin menestyksen myötä Good Charlotte esiintyi Saturday Night Live:ssä, CNN:llä ja The Today Show’ssa, Rolling Stone- ja Alternative Press -lehtien kannessa ja New York Times:ssa. He tulivat suosituiksi myös MTV:llä. "Lifestyles of the Rich & Famous" -video sai palkinnon katsojien valintana vuoden 2003 MTV Video Music Awardsissa. Vuonna 2003 bändi esiintyi myös King Gordyn musiikkivideolla "Nightmares".
Historia > The Chronicles of Life and Death (2004–2006)

Good Charlotten kolmas albumi The Chronicles of Life and Death julkaistiin vuonna 2004. Levy jakoi mielipiteitä sekä median että fanien keskuudessa. Sitä on pidetty erkaantumisena kahdesta ensimmäisestä levystä, koska se toi uusia soittimia ja kypsempiä biisinaiheita Good Charlotten nuorekkaaseen power pop -tyyliin. Chroniclesilta julkaistiin singleinä hiteiksi nousseet Predictable ja I Just Wanna Live, sekä The Chronicles of Life and Death ja We Believe. Kolme ensimmäistä pääsivät Ison-Britannian top 30:een. Ainoa U.S. Hot 100 -listalle noussut oli "I Just Wanna Live". Benji Madden om kertonut haastatteluissa että hänestä levy ei ollut yhtä menestyksekäs, koska se oli "liian itsekäs".
Toukokuussa 2005 Good Charlotte ilmoitti virallisesti, että Chris Wilson oli lähtenyt bändistä terveyssyiden takia. Benji kertoi Kerrang!-lehdelle, että hänelle "Chrisin lähtö oli pahin osa vuotta 2005".lähde tarkemmin? Chris soittaa nyt poprock-bändissä The Summer Obsession. Good Charlotten kiertueella "Noise to the World Tour", jolla olivat mukana Simple Plan ja Relient K, bändi värväsi Dean Butterworthin, joka oli aiemmin soittanut Morrisseyn kanssa yhtyeen väliaikaisena rumpalina. Maaliskuussa 2007 Butterworthin ilmoitettiin olevan pysyvä jäsen.
Historia > Good Morning Revival (2007–2008)

Good Morning Revival on Good Charlotten neljäs albumi. Se julkaistiin maaliskuussa 2007. Good Morning Revival pääsi 13 maassa top 10:een tuoden yhtyeelle korkeimmat listasijoitukset siihen mennessä. Ensimmäisellä singlellä The River on mukana Avenged Sevenfoldin laulaja M. Shadows ja kitaristi Synyster Gates. Elokuussa 2007 Good Charlotte osallistui Justin Timberlaken FutureSex/LoveShow -kiertueelle Timberlaken lämmittelyesiintyjänä.
Yhtye on kertonut, että tekeillä on uusi levy. He ovat sanoneet vain sen, että se tulee eroamaan Good Morning Revivalista hyvin paljon.lähde? Uuden levyn nimi on Greatest Remixes ja se ilmestyi 25. marraskuussa 2008. Uudella levyllä on tunnettujen laulajien ja yhtyeiden miksauksia vanhoista hiteistä, myös muutama uusi biisi mahtuu tälle levylle. Levyltä löytyy tällä kertaa 20 biisiä.
Historia > Cardiology (2009–2012)

Good Charlotte aloitti viidennen albuminsa tekemisen vuonna 2009, ja yhtye ilmoitti palaavansa albumilla takaisin pop-punk-juuriinsa. Cardiology-niminen albumi julkaistiin vuonna 2010, ja sen tuotti Don Gilmore. Vuonna 2011 yhtye ilmoitti menevänsä tauolle ja miksauslevy nimeltä Before the Fame: The Madden Brothers ilmestyi lokakuussa.
Historia > Kuudes albumi (2013–)

Good Charlotte ilmoitti että yhtye aloittaa pian uuden albumin teon. Kuudes albumi Youth Authority ilmestyi 15. heinäkuuta 2016.
Hyväntekeväisyys

Good Charlotte on osallistunut H&M-muotiliikkeen "Fashion Against AIDS" -nimiseen kampanjaan. Jokainen kampanjaan osallistunut suunnitteli mallistoa varten vaatteita, joiden tuotto käytettiin aidsin estämiseksi. Good Charlotten kitaristi Billy Martin suunnitteli T-paidan mallistolle. T-paidassa on pariskunta sateenvarjon alla, ja he suojelevat toisiaan. Tämä on vertauskuva suojelulle ja turvallisuudelle. Bändi kannattaa myös PETA:n "animal rights" -kampanjaa. He ovat myös PETA:n jäseniä. Jäseninä bändi äänitti "Lifestyles of the Rich and Famous" -kappaleen "Peta's Liberation" -CD:lle. Kaksoset Joel ja Benji myös ovat poseeranneet YouthAIDS "Aldo Fights AIDS" -kampanjalle. He seisovat siinä vierekkäin, silmät kiinni, yllään lappu, jossa lukee "See No Evil?". Joel pitää siinä käsiä ristissä, ja Benjillä on vihainen ilme, ja hänen kätensä ovat nyrkissä.
Jäsenet

Joel Madden – laulu
Benji Madden – rytmikitara, taustalaulu
Billy Martin – soolokitara, koskettimet
Paul Thomas – basso
Dean Butterworth – rummut
Jäsenet > Entiset jäsenet

Aaron Escolopio (1996–2001) – rummut
Chris Wilson (2002–2005) – rummut
Jäsenet > Väliaikaiset jäsenet

Dusty Brill – rummut (Aaron Escolopion jätettyä yhtyeen)
Cyrus Bolooki – rummut (väliaikaisesti kiertueella)
Josh Freese – rummut (The Young and the Hopeless -albumilla)
Robin Eckman – rummut (The Chronicles of Life and Death -kiertueella Australiassa, Euroopassa ja Aasiassa)
Diskografia > Studioalbumit

Good Charlotte (2000)
The Young and the Hopeless (2002)
The Chronicles of Life and Death (2004)
Good Morning Revival (2007)
Cardiology (2010)
Youth Authority (2016)
Generation Rx (2018)
Diskografia > Kokoelmat

Greatest Remixes (2008)
Greatest Hits (2010)
Good Charlotte Suomessa

Good Charlotte esiintyi ensimmäistä kertaa Suomessa 19. maaliskuuta 2007.
Yhtye esiintyi 3. huhtikuuta 2008 Helsingin vanhassa jäähallissa.
Yhtye esiintyi vuonna 2010 heinäkuussa Helsingin Kulttuuritalolla.
Aiheesta muualla

Wikimedia Commonsissa on kuvia tai muita tiedostoja aiheesta .
Good Charlotten sivusto (Arkistoitu – Internet Archive) (englanniksi)
Good Charlotte Myspacessa (englanniksi)
Good Charlotte  AllMusicissa (englanniksi)
Good Charlotte esiintymässä vuonna 2011.
Sky Sports

| Sky Sports |
| --- | --- |

Lähetykset alkoivat:  25. maaliskuuta 1990
Omistaja:  BSkyB
Kuvaformaatti:  576i (SDTV 16:9 / 4:3) 1080i (HDTV)
Katsojaosuus:   2,1 % (kesäkuu 2012, BARB)
Maa:   Yhdistynyt kuningaskunta
Näkyvyysalue:   Yhdistynyt kuningaskunta  Irlanti
Aiemmin:  The Sports Channel (1990–91)
Rinnakkaiskanava(t):  Sky 1 Sky 2 Pick Sky News Sky Movies
Kotisivu:  www.skysports.com
Saatavuus
Satelliitti
Sky:  Kanava 401 (SSNHQ SD/HD) Kanava 402 (SS1 SD/HD) Kanava 403 (SS2 SD/HD) Kanava 404 (SS3 SD/HD) Kanava 405 (SSRC SD/HD) Kanava 406 (SS5 SD/HD) Kanava 407 (SSF1 SD/HD) Kanava 408 (SSNHQ SD) Kanava 409 (SS1 SD) Kanava 435 (SS2 SD) Kanava 436 (SS3 SD) Kanava 439 (SSRC SD) Kanava 440 (SS5 SD) Kanava 451 (SSF1 SD) 
Kaapeliverkko
Virgin Media:  Kanava 501 (SSNHQ SD) Kanava 502 (SS1 SD) Kanava 503 (SS2 SD) Kanava 504 (SS3 SD) Kanava 505 (SSRC SD) Kanava 506 (SS5 SD) Kanava 507 (SSF1 SD) Kanava 512 (SS1 HD) Kanava 513 (SS2 HD) Kanava 514 (SS3 HD) Kanava 515 (SSRC HD) Kanava 516 (SS5 HD) Kanava 517 (SSF1 HD)
IPTV (ADSL)
TalkTalk Plus TV:  Kanava 501 (SS1) Kanava 502 (SS2) Kanava 503 (SS3) Kanava 504 (SSRC) Kanava 505 (SSF1) Kanava 506 (SSNHQ) Kanava 524 (SS5)
Sky Go:  Suora lähetys (vain Britanniassa ja Irlannissa)
Infobox OKNimi-testi OK: 
Sky Sports on yhteisnimitys usealle British Sky Broadcastingin lähettämälle urheilutelevisiokanavalle. Se on Yhdistyneen kuningaskunnan ja Irlannin maksu-tv-alan suurin urheilubrändi ja on toiminut suuressa roolissa brittiläisen urheilun kaupallistamisessa heti toimintansa alusta lähtien. Toisinaan se on myös toiminut suurena pelaajana niiden lajien organisaatiomuutoksissa, joita se lähettää: suurimpana esimerkkinä toimii tapaus, jossa Englannin valioliiga erosi Football Leaguesta vuonna 1992.
Sky Sports 1-4 ja F1-kanavat ovat saatavilla lisämaksullisena pakettina Skyn peruspaketin ostajille satelliitissa sekä melkein jokaisen kaapeli- ja IPTV-operaattorien asiakkaille koko valtakunnassa, mutta mainosrahoitteinen uutiskanava Sky Sports News kuuluu peruspaketteihin. Brändi on myös maailmanlaajuisesti tunnettu jalkapallon Valioliigan sekä kriketin maailmancupin televisiolähetyksistä.
Historia > Ensimmäiset vuodet (1990–1996)

Sky Sports aloitti lähetykset nimellä The Sports Channel 25. maaliskuuta 1990 osana British Satellite Broadcastingin (BSB) kaapelitarjontaa, aloittaen satelliittilähetykset Marcopolo 1-satelliitilta huhtikuussa. Ensimmäisen päivän katsotuin ohjelma oli suora lähetys Lontoon Grosvenor Housessa kamppaillusta nyrkkeilyottelusta. Kanavan ensimmäinen jalkapallo-ottelu pelattiin kolme päivää myöhemmin kun Wembleyn stadionilla Englantia vastaan asettui Brasilia. Kanavan lippulaivaohjelma oli joka ilta lähetetty The Main Event, jossa esitettiin joko suora- tai jälkilähetys jostain sen päivän tärkeästä urheilutapahtumasta. Ensimmäisten kuukausien ohjelmisto koostui lähinnä jalkapallosta, rugbysta, golfista ja studio-ohjelmista, kunnes syksyllä 1990 kanava sai oikeudet Saksan Bundesliigan ja Espanjan La Ligan lähettämiseen. Muita kanavalla lähetettyjä ohjelmia olivat mm. monta kertaa päivässä lähetetty ottelutuloksiin keskittynyt Sportsdesk, päivittäinen ravilähetys Racing Today ja tennisselostaja Gerry Williamsin juontama haastattelusarja GW Talks To.
Sky ei alun perin aloittanut omaa urheilukanavaa (vaikka urheilua lähetettiin silloin tällöin pääkanava Sky Channelilla ja Sky Movies -elokuvakanavilla), vaan päätti ostaa osuuden euroopanlaajuisesta Eurosportista, joka oli yksi ensimmäisistä Skyn satelliittiin välittämistä kanavista. Marraskuussa 1990 BSkyB ja BSB ilmoittivat fuusiostaan, jolloin Skyn logo lisättiin The Sports Channelin logoon. 20. huhtikuuta 1991 kanava aloitti lähetykset Astra 1B-satelliitilla ja se nimettiin uudelleen Sky Sportsiksi. Tällöin Sky myi osansa Eurosportista ja kanavien välinen yhteistyö päättyi, vaikka Eurosport jatkoi lähetyksiään Astra-satelliitilla tämänkin jälkeen.
Kanavaa kaupattiin yhtenä Skyn suurimmista vetonauloista siitä lähtien, kun se varmisti Valioliigan tv-oikeudet luvattuaan muita kanavia suuremman taloudellisen tukipanoksen. Sky tarjosi 302 miljoonaa puntaa viiden vuoden yksinoikeuksista ja peittosi näin BBC:n ja ITV:n tarjoukset. Kauden alkaessa kanavan lähetys muutettiin VideoCrypt-salatuksi maksukanavaksi yhtaikaa Sky Moviesin kanssa.
Historia > Lisää kanavia

Sky käynnisti toisen urheilukanavansa, Sky Sports 2:n, elokuussa 1994. Vanhoihin urheilutapahtumiin ESPN Classicin lailla keskittynyt Sky Sports Gold aloitti seuraavan vuoden marraskuussa, mutta kuopattiin itsenäisenä kanavana vuoden jälkeen – Gold jatkoi omana ohjelmablokkinaan vuoteen 2001 saakka. Kauden 1996–97 alussa käynnistettiin Sky Sports 3 ja uuden kanavan promokampanja ajoi sen sisäpiirin lähteiden mukaan lähes konkurssin partaalle, vaikkei virallista tietoa kampanjan hinnasta koskaan julkaistu. Uuden kanavan myötä yhtiö päätti ostaa oikeudet Football League Cupiin ja Skotlannin valioliigaan.
Muut kanavat > Sky Sports 4

Sky Sports 4 (entinen nimi Sky Sports Xtra) on Skyn neljäs urheilukanava, joka käynnistettiin huhtikuussa 1999 ilmaisena bonuskanavana SS1:n ja 2:n tilaajille. Silloinen kanavajohtaja kommentoi Xtra-nimen valitsemista 4:n sijasta perustelemalla sisällön olevan ennemmin muiden kanavien ohjelmistoa interaktiivisuudella täydentävää, kuin itsenäistä ohjelmistoa. Nykyään SS4 ei enää simulcastaa muita kanavia vaan lähettää täysin omaa ohjelmistoaan ilman interaktiivisia ominaisuuksia. Tämän takia kanava nimettiin uudelleen Sky Sports 4:ksi vuonna 2010.
Muut kanavat > HD-kanavat

Sky Sports 1 HD käynnistyi 22. toukokuuta 2006 koostekanavana, joka näytti kaikkien kanavien valittuja paloja teräväpiirtona. Saman vuoden heinäkuussa käynnistyi SS2:n HD-versio. Alkuperäisen teräväpiirtosisällön puutteen takia osa sisällöstä jouduttiin skaalaamaan ylöspäin, mutta natiivi-HD:n määrän lisääntyessä tätä ongelmaa ei enää ole. PremPlus-kanavasta oli myös olemassa HD-versio jota lähetettiin jalkapallokauden ajan. SS3 HD käynnistyi maaliskuussa 2008 ja SS4 HD huhtikuussa 2010.
Aiemmin mainitun Ofcom-raportin seurauksena SS1:n ja SS2:n HD-versioita alettiin lähettämään Virgin Median kaapeliverkossa 2. elokuuta 2010. Tämä oli ensimmäinen kerta, kun Skyn HD-ohjelmistoa välitettiin kilpailevan toimijan alustalla. Toinen kilpaileva operaattori Smallworld Cable lisäsi HD-kanavat paketteihinsa vuoden 2012 alussa. Uusi, Suomessa nimellä MTV3 MAX F1 HD toimiva, pelkästään Formula 1:n televisiointiin keskittynyt kanava Sky Sports F1 HD käynnistyi 9. maaliskuuta 2012.
Muut kanavat > Sky Sports News HQ

Sky Sports News on 24-tuntinen urheilu-uutiskanava, joka käynnistyi lokakuun 1998 alussa. Se oli Skyn ensimmäinen pelkästään digitaalisessa verkossa lähetetty kanava ja se korvasi päivittäin Sky Sports 1:llä lähetetyn Sky Sports Centre -studio-ohjelman. 10. huhtikuuta 2000 kanava sai uuden nimen SkySports.com TV yhtaikaa Sky Sportsin uuden verkkopalvelun aloittamisen kanssa. Nimi palautettiin kuitenkin runsaan vuoden päästä takaisin entiseen.
Sky Sports News Radio on SSN:n rinnalla toimiva 24-tuntinen mainosrahoitteinen nettiradio. Se käynnistyi kesäkuussa 2010 ja se lähetti ensimmäiset kuukautensa 10 tuntia päivässä Sky Sportsin verkkosivuilla, mutta saman vuoden syksyllä se aloitti ympärivuorokautiset DAB-lähetykset ympäri Britanniaa. Kanavan studiot sijaitsevat Teamtalk-kanavan toimitalossa Leedsissä, mutta uutiset tulevat Sky Sports Newsin uutishuoneelta Lontoosta.
Sky Sports News HQ käynnistyi 12. elokuuta 2014.
Muut kanavat > At The Races

At The Races on BSkyB:n, Channel 4:n ja ravikilpailujen järjestäjä Arena Leisuren muodostaman konsernin kesällä 2002 perustama hevosurheilukanava. Vuonna 2004 Channel 4 vetäytyi konsernin toiminnasta ja suuren taloudellisen tukijan vetäytyminen ajoi kanavan talousvaikeuksiin. Jäljelle jääneet omistajat sulkivat kanavan, mutta aloittivat sen kuitenkin muutaman kuukauden päästä uudestaan vanhan ATR:n raunioille perustetun Racing UK-kanavan tehtyä konkurssin. Kanava tuottaa yhä tappiota, mutta on silti suosittu vedonlyöjien keskuudessa.
Muut kanavat > PremPlus

PremPlus (vuosina 2001–2004 Premiership Plus) oli Englannin Valioliigalle omistettu pay-per-view-palvelu. Sen lähetykset alkoivat kauden 2001–2002 alussa, ja ensimmäisellä kolmella kaudellaan se lähetti 40 ottelua kaudessa. Palvelun ensimmäinen ottelu oli 19. elokuuta 2001 pelattu Chelsean ja Newcastle Unitedin välinen ottelu. NTL-operaattori pyöritti yhteistyössä Skyn kanssa vain kyseisen kaapelioperaattorin valikoimissa ollutta lisäkanava PremPlus 2:sta. Katsojat pystyivät ostamaan otteluita yksittäin tai koko kauden katseluoikeuden kerralla merkittävästi alennetulla hinnalla. Kauden 2004–2005 alussa palvelun nimi lyhennettiin ja vuosittaisten otteluiden määrää lisättiin kymmenellä. Vuoden 2007 tv-oikeuksien huutokaupassa Setanta nappasi kolmanneksen otteluista Skylta ja jätti Skylle oikeudet vain 92 otteluun, näin PPV-palvelun ylläpitämisestä tuli mahdotonta. PremPlus lakkautettiin kauden 2006–2007 päätteeksi.
Muut kanavat > Sky Sports F1

Sky Sports F1 on pelkästään Formula 1 -sarjaan keskittynyt kanava, joka käynnistettiin ennen kauden 2012 alkua. Se perustettiin kesän 2011 F1-sarjan tv-oikeuksien uudelleenjakamisen seurauksena, jolloin BBC myi osan oikeuksistaan eteenpäin Sky Sportsille. Kanavaa lähetetään myös Suomessa lähes identtisenä nimellä MTV3 MAX F1 HD. Osa englanninkielisestä makasiiniohjelmistosta tekstitetään ja kisaviikonloppujen selostus on sama kuin MTV3 MAX -kanavalla.
Oikeudet

Sky omistaa oikeudet useaan urheilulajiin, joista suurimmat seuraavassa.
| --- | --- |
 Jalkapallo Englannin Valioliiga  Englannin mestaruussarja  Englannin liigacup  Englannin konferenssi  Skotlannin Valioliiga  Skotlannin cup  Skotlannin maajoukkue  Pohjois-Irlannin maajoukkue  Walesin maajoukkue  Irlannin maajoukkue  UEFA:n Mestarien liiga  Australian ja Uuden-Seelannin A-liiga  Espanjan La Liga  Irlannin Premier Division Kriketti Maailmanmestaruuskilpailut  Britannian maajoukkueen kaikki ottelut  Britannian Twenty20-liiga  ECB 40 -piirikuntasarja  Twenty20:n maailmancup Rugby Britannian yhteismaajoukkueen ottelut  Seurajoukkueiden EM (Heineken Cup)  Britannian ja Irlannin syyssarjat  Super League (Rugby league)  Englannin Premiership  Tri Nations  Super 15 :  Tennis ATP:n maailmankiertue  ATP:n maailmankiertueen finaalit Golf US Masters  Ryder Cup  Yhdysvaltain avoimet  PGA-mestaruuskilpailut  PGA-kiertue  Euroopan PGA-kiertue  Britannian PGA-mestaruuskisat  World Golf Championships Darts PDC World Darts Champs  PDC Grand Slam  McCoy's Premier League  World Matchplay Muut lajit Formula 1  amerikkalaisen jalkapallon NFL  WWE:n PPV-tapahtumat  nyrkkeilyn titteliottelut  Premier League Snooker  Dubai World Cup
Aiheesta muualla

Virallinen kotisivu
Vimpelinvaaran mäkikeskus

| Vimpelinvaaran mäkikeskus> Sijainti |
| --- | --- |
Paikkakunta:   Kajaani, Suomi
Koordinaatit:  64°12′39″N, 27°42′50″E
Avattu:  1934
Remontoitu:  1957, 2003, 2004, 2017, 2019
Purettu:  K20
Muut mäet:  K10, K5
Seura:  Kainuun Hiihtoseura
Isomäki
K-piste:  60 metriä
Mäkikoko:  62 metriä
Mäkiennätys:  66,5 metriä  Wili Loukasmäki (14.3.2012)
Naisten mäkiennätys:  54,0 metriä  Noora Heikkinen (30.3.2010)
Avattu:  1934
Remontoitu:  1957, 2003
Purettu:  2017
Muovitus:  Ei
Tornin korkeus:  40 m
K38
K-piste:  38 metriä
Mäkiennätys:  38,5 metriä  Aapo Lehtinen (21.3.2010)
Naisten mäkiennätys:  34,5 metriä  Jenny Rautionaho (21.3.2010)
Remontoitu:  2003
Muovitus:  Kyllä
K24
K-piste:  24 metriä
Mäkiennätys:  24,0 metriä  Eeli-Pekka Valta (21.3.2010)
Naisten mäkiennätys:  16,0 metriä  Tanja Pitkänen (3.3.2007)
Remontoitu:  2004
Muovitus:  Kyllä
Vimpelinvaaran mäkikeskus on neljän hyppyrimäen muodostama mäkihypyn suorituspaikka Kajaanin Vimpelinvaaralla.
Historia

Ensimmäinen hyppyrimäki Kajaaniin rakennettiin Tullikalliolle 1920-luvulla. Mäkihypyn- ja yhdistetyn SM-kilpailut järjestettiin mäessä vuonna 1926. Vuonna 1934 avattiin Vimpelinvaaralle ensimmäinen K40-hyppyrimäki.
Vuonna 1957 vanha K40-hyppyrimäki purettiin ja tilalle rakennettiin uusi K60 HS62 -hyppyrimäki. Uuden mäen rakentamiseen Kainuun Hiihtoseura sai opetusministeriöltä veikkausvoittovaroja viisi miljoonaa silloista Suomen markkaa. Uuden mäen vihkiäiskilpailu järjestettiin 8. joulukuuta 1957.
Isonmäen vauhdinottotornia remontoitiin vuonna 2003. Vauhdinottotorni purettiin räjäyttämällä 22. helmikuuta 2017 Kainuun prikaatin Pohjan pioneeripataljoonan toimesta ja alastulorinteen rakenteet purettiin kesällä 2017. K10-hyppyrimäki remontoitiin kesällä 2019.
Vimpelinvaaran mäkikeskuksessa on järjestetty Hopeasompa-loppukilpailut vuosina 1978 ja 2005 ja veteraanien SM-kilpailut vuonna 2009.
Isomäki

Isomäestä on järjestetty mäkihypyn Suomen-mestaruuskilpailut vuonna 1959 ja normaalimäen SM-kilpailut 1970.